Musée d’Orsay

Musée d'Orsay (fransk uttale: ) er et museum i Paris, på Seinens venstre bredd i 7. arrondissement. Museet holder til i en nedlagt jernbanestasjon, Gare d'Orsay, bygd mellom 1898 og 1900. Samlingene dekker hovedsakelig fransk kunst mellom 1848 og 1914, og omfatter bl.a. maleri, skulptur, møbler og fotografi, og er mest kjent for sin samling (verdens største) fra impresjonismen og postimpresjonismen. Monet, Manet, Degas, Renoir, Cezanne, Seurat, Gauguin og Van Gogh er godt representert i utstillingene. Den norske billedkunstneren Edvard Munch er representert med ett kunstverk; maleriet «Trær og hagemur i Åsgårdstrand» fra 1902-04.

 Historie 
Bygningen ble bygd som jernbanestasjon til Verdensutstillingen i 1900, og tjente som stasjon for de sørvestre linjene til 1939. Den opprinnelige jernbanestasjonen er tegnet av Victor Laloux. Ombyggingen til museum ble vedtatt i 1977 og gjennomført i perioden 1983-1986 med arkitektene Renaud Bardon, Pierre Colboc, Jean-Paul Philippon og den italienske interiørarkitekten Gae Aulenti.

mini|Fasade mot Seinen
mini

 Utstillingene 
Grunnplanet er viet verk fra før 1870, med to rekker av skulpturer langs midten og malerier i avlukker langs sidene. Utstillingen fortsetter kronologisk i toppetasjen med mesterverk fra impresjonismen. De nyeste verkene befinner seg i mellometasjen. Her er det også saler med møbler og gjenstander i art nouveau.

 Museets samlinger 

 Referanser 

 Eksterne lenker 

 Insecula: Musée d'Orsay

Kategori:Museer i Paris
Kategori:Kunstmuseer i Frankrike
Kategori:Byggverk i Paris
Kategori:7. arrondissement i Paris
Kategori:Byggverk fullført i 1900
Kategori:Museer etablert i 1986
Kategori:1986 i Frankrike